
Les ratapinyades són mamífers euteris adaptats al vol que han tingut gran èxit evolutiu i 
han colonitzat la major part del planeta excepte les zones polars. Malgrat la seva 
importància ecològica, la distribució, l'ecologia i la dinàmica de les poblacions de rata- 
pinyades solen ser poc estudiades. El present treball dóna a conèixer i analitza la infor- 
mació quiropterològica obtinguda des de 1993, any en què el nostre equip inicià els estu- 
dis a les Illes Balears. S'han prospectat cavitats subterrànies, s'han capturat ratapinya- 
des amb xarxes i s'han efectuat enregistraments i anàlisis dels senyals ultrasònics eme- 
sos pels quiròpters per tal d'ampliar la informació sobre la distribució de les ratapinya- 
des a les Illes Balears. S'ha analitzat l'ocupació estacional de Miniopterus schreibersii, 
Myotis capaccinii, Myotis myotis i Rhinolophus ferrumequinum a 8 refugis situats a 
Mallorca i a Menorca i s'han estudiat desplaçaments estacionals de les anteriors espè- 
cies. S'han prospectat unes 400 localitats diferents i s'ha observat 16 espècies de rata- 
pinyades a les Illes Balears, de les quals algunes d'elles han estat citades per primera 
vegada. Aquest és el cas de N. leisleri a Menorca i Eivissa, P. pygmaeus a Menorca i P. 
pipistrellus, P. kuhlii, N. leisleri, M. capaccinii, B. barbastellus i T. teniotis a Sa 
Dragonera. Mallorca és l'illa amb major diversitat d'espècies de quiròpters. Els resultats 
obtinguts fins ara, tot i que encara són parcials, indiquen que existeixen diferències en la 
composició de les comunitats de ratapinyades de cada illa, ja sigui en les espècies pre- 
sents com en la freqüència de cadascuna d'elles. L'anàlisi de l'ocupació estacional ha 
mostrat la importància quiropterològica de les cavitats estudiades i ha permès estimar el 
nombre de ratapinyades que s'hi refugien. La metodologia del marcatge-recaptura ha 
possibilitat verificar diversos desplaçaments entre cavitats. R. ferrumequinum i M. myo- 
tis realitzen desplaçaments de curta distància, mentre que M. schreibersii i M. capacci- 
nii recorren distàncies més llargues (tot i ser menors que les observades al continent). 
S'ha pogut comprovar, per primera vegada, desplaçaments de M. schreibersii i M. 
capaccinii entre colònies de Mallorca i Menorca. 

Paraules clau: llles Balears, quiròpters, ecologia, distribució, desplaçaments estacio- 
nals. 


FOURTEEN YEARS OF CHIROPTEROLOGICAL STUDIES IN THE BALEARIC 
ISLANDS. Bats are Eutheria mammals adapted to flight and evolutionarily very suc- 
cessful, which has led them to colonize most of the planet except for polar areas. Despite 
their ecological importance, the distribution, ecology, and dynamics of bat populations 
are usually little studied. The present work reveals and analyses chiropterological infor- 

mation gathered since 1993, when our team began studying bats from the Balearic 
Islands. In order to further extend the information about Chiroptera distribution in the 
Balearic Islands underground cavities have been explored, bats have been captured with 
nets, and recordings and analyses of ultrasonic signals sent out by bats have been per- 
formed. Seasonal roosting of Miniopterus schreibersii, Myotis capaccinii, Myotis myo- 
tis, and Rhinolophus ferrumequinum has been analysed in eight roosts and seasonal 
movements of the same species have been studied in Mallorca and Menorca. About 400 
different localities have been explored and 16 bat species have been observed in the 
Balearic Islands, some of which being reported for the first time, such as N. leisleri in 
Menorca and Eivissa; P. pygmaeus in Menorca and P. pipistrellus, P. kuhlii, N. leisleri, 
M. capaccinii, B. barbastellus, and T. teniotis in Sa Dragonera. Mallorca is the island 
where Chiroptera species are more diverse. The results obtained to date, although still 
partial, show differences in the composition of bat communities in each island, either in 
the species present or in their frequency. The analysis of seasonal roosting has revealed 
the chiropterological importance of the studied cavities and has allowed us to estimate 
the number of bats that roost in them. The methodology of banding-recapture has allo- 
wed us to verify several movements between cavities. R. ferrumequinum and M. myotis 
make short distance displacements, whereas M. schreibersii and M. capaccinii travel 
longer distances (although shorter than those observed on the continent). Movements of 
M. schreibersii and M. capaccinii between colonies of Mallorca and Menorca have been 
proved for the first time. 

Keywords: Balearic Islands, Chiroptera, bats ecology, distribution, seasonal move- 
ments. 

Introducció 


Les ratapinyades són mamífers euteris 
agrupats en l'ordre dels quirópters, tàxon 
que compren més de 1.100 espècies d'arreu 
del món. Ocupen un ampli ventall d'hàbitats 
i tipus de recursos alimentaris i es caracte- 
ritzen per ser l'únic grup de mamífers adap- 

- tat al domini aeri. Els quirópters realitzen 
veritables vols batuts, no comparables als 
efectuats per altres espècies de mamífers 
incloses en els ordres dels marsupials, 


dermòpters i rosegadors, els quals sols duen 
a terme vols curts i planejats. Les singulars 
adaptacions al domini aeri, el desenvolupa- 
ment d'un sofisticat sistema de sonar en la 
majoria d'espècies i el tipus de recursos ali- 
mentaris que captura, fan dels quiròpters un 
dels grups de vertebrats amb major valor 
ecològic. La majoria de les ratapinyades de 
les Illes Balears depreden grans quantitats 
d'insectes i exerceixen una funció regulado- 
ra sobre poblacions d'artròpodes. ' La 
importància ecològica dels quiròpters justi- 

fica que, a les Illes Balears, totes les espé- 
cies siguin protegides i que la Unió Europea 
hagi inclós tots els quirópters en l'annex de 
la Directiva de 1992 corresponent a les 
especies d'interés comunitari que requerei- 
xen protecció estricta. Malgrat el gran 
interés que presenta aquest grup de mamí- 
fers, la distribució, l'ecologia i la dinàmica 
de les poblacions de ratapinyades de les 
Illes Balears són poc conegudes. Els treballs 
quiropterológics publicats han estat escas- 
sos peró han aportat interessant informació 
(Balcells, 1964; 1968; Vericad i Balcells, 
1965; Compte, 1966; Ginés, 1982; Alcover, 
1977, 1988; Alcover i Muntaner, 1986; 
Benzal et al., 1991; Noblet, 1995; Pons et 
al., 1993; Quetglas, 1997; Alcover, 2003; 
Gràcia et al., 2003, Vadell et al., 2005). 
Tenint en compte la importància ecológica 
de les ratapinyades i els nombrosos aspectes 
encara desconeguts, era important efectuar 
estudis més exhaustius que analitzessin la 
distribució i l'ecologia de les poblacions de 
quirópters de Balears. 

El Grup de Recerca de Biologia de 
Vertebrats inicià els estudis quiropterológics 
a les Illes Balears l'any 1993. Des d'alesho- 
res, i de forma continuada, s'han anat obte- 
nint dades sobre la distribució, l'abundàn- 
cia, l'etologia i l'ecologia d'aquest singular 
grup de mamifers. El present treball dóna a 
conéixer i analitza la informació obtinguda 
els darrers 14 anys, i inclou una análisi de la 
distribució quiropterológica tenint en comp- 
te dades bibliografiques. 


Material i métodes 


Distribució 

Els estudis realitzats s'han centrat 
principalment en les illes de Mallorca, 
Menorca i sa Dragonera. Eivissa s'ha mos- 
trejat de forma parcial i, per tant, una part de 


les dades són bibliografiques (Balcells, 
1964; Vericad i Balcells, 1965; Compte, 
1966; Pons et al., 1993; Alcover i Muntaner, 
1986; informe Eivissa; Alcover, 2003). Les 
dades corresponents a les illes de Cabrera i 
Formentera han estat obtingudes integra- 
ment a partir d'informació bibliográfica, si 
bé en el cas de l'arxipèlag de Cabrera s'han 
explorat algunes coves i el litoral de les illes 
de sa Conillera 1 de Cabrera. Les prospec- 
cions per realitzar el present treball s'han 
efectuat als següents ambients: forestals 
(especialment pinedes i alzinars); antrópics 
(nuclis urbans, possessions, esglésies i cases 
de camp); troglófils (coves, avencs i mines 
abandonades); rupícoles (penya-segats de 
les serres de Tramuntana i de Llevant i de 
vora mar); embassaments (Gorg Blau i 
Cüber); i zones humides litorals. Les técni- 
ques utilitzades per mostrejar han estat 
diverses en funció de l'ambient prospectat: 
instal-lació de xarxes, prospecció diürna de 
refugis i detecció ultrasónica nocturna. 

Les xarxes s'han collocat al vespre en 
zones on préviament s'havia detectat activi- 
tat quiropterológica i s'han retirat a mitja 
nit. S’han instal-lat xarxes en zones on les 
ratapinyades cacen i a l'entrada d'alguna 
cova. Les prospeccions de refugis han con- 
sistit en exploracions de cavitats subterrà- 
nies (coves, avencs i mines) i d'ambients 
antrópics (escletxes de cases, teulats, porxa- 
des, esglésies, etc.). En totes les explora- 
cions s'ha utilitzat il-Iuminació elèctrica per 
evitar emprar llum de carbur que podria 
alterar les condicions ambientals de les 
cavitats i incidir negativament en les colò- 
nies de ratapinyades. 

La tècnica de detecció ultrasònica ha 
complementat la prospecció de refugis i la 
col-locació de xarxes i ha estat de gran utili- 
tat per obtenir informació sobre les espècies 
de ratapinyades fissurícoles i forestals. Les 
emissions ultrasòniques de cada espècie han 

estat captades amb detectors suecs Petterson 
Elektronik en modus heterodyne 1 en temps 
expandit i enregistrades digitalment ja sigui 
en cassets DAT o bé directament en ordina- 
dor. S'han establert estacions d'escolta en 
les que s'han realitzat enregistraments des 
de la posta de sol fins aproximadament les 3 
h de la matinada. La durada de les detec- 
cions ha estat de 5 a 15 minuts i han anat 
acompanyades, sempre que ha estat possi- 
ble, d'observacions directes del tipus de vol, 
la mida i la forma de les ales de les espécies 
emissores. Les deteccions ultrasóniques 
s'han efectuat en el període comprés entre 
els mesos de maig i novembre. Els senyals 
enregistrats han estat analitzats informática- 
ment utilitzant el programa informátic 
BatSound versió 2. Els espectrogrames dels 
enregistraments ultrasónics han estat analit- 
zats seguint la metodologia descrita per 
Russo i Jones (2002) i comparats amb els 
espectrogrames patró del nostre arxiu. Totes 
les localitats han estat georeferenciades uti- 
litzant un GPS. Les citacions obtingudes en 
l'estudi juntament amb les citacions 
bibliogràfiques han estat representades en 
mapes amb quadrícules UTM de 10 x 10 km 
i en els quals s'han distingit dues categories 
de quadrícules amb citacions de quiròpters: 
les que s'ha comprovat presència sols abans 
de 1993 (indicat en gris en els mapes), les 
que s'ha comprovat la presència de quiròp- 
ters després de 1993 (indicat en negre en els 
mapes). 


Ocupació anual de cavitats i desplaçaments 
estacionals 

S'ha estudiat l'ocupació estacional de 
quatre espècies de quiròpters (Miniopterus 
schreibersii, Myotis capaccinii, Myotis myo- 
tis 1 Rhinolophus ferrumequinum) a 8 refu- 
gis de les Illes Balears: 4 d'ells situats a 
Mallorca, coves de sa Guitarreta, ses 
Ratapinyades, Sant Martí i can Sion; i 4 a 


Menorca, Complex dels Conductes, Curt, 
Murada-Llarga i Polida de Binigaus. 
L'ocupació estacional d'aquests refugis s'ha 
estudiat efectuant prospeccions periódiques, 
en les quals s'han determinat les espécies i 
el nombre d'individus presents. La mida de 
les colónies de 7 refugis s'ha estimat comp- 
tant directament el nombre de quirópters 
presents en cada visita. La dificultat d'accés 
a les sales on es refugien els quirópters ha 
fet necessari estimar mitjançant. tècniques 
indirectes el nombre d'individus presents a 
la cova de ses Ratapinyades. L'estimació 
s'ha realitzat utilitzant la tècnica de marcat- 
ge-captura-recaptura i el mètode Jolly- 
Seber per a poblacions obertes incorporat en 
el programa Mark 4.0 (Pollok et al., 1990). 
Tant en l'estimació indirecta com en les 
estimacions directes els resultats del nombre 
d'individus s'ha expressat per una mitjana i 
un interval de confiança del 95%. 

L'estudi dels desplaçaments estacionals 
s'ha centrat en ratapinyades de Mallorca i 
Menorca. S'han estudiat els moviments de 
quatre espècies: M. schreibersii, M. capac- 
cinii, M. myotis i R. ferrumequinum. El tre- 
ball de camp es va planificar a partir d'ana- 
litzar les característiques fisiogràfiques i 
biòtiques de l'àrea a prospectar i les carac- 
terístiques del cicle anual de les ratapinya- 
des. Les campanyes de prospecció s'han 
realitzat durant tot l'any. Els moviments 
estacionals s'han estudiat a partir de la tèc- 
nica d'anellament. Les ratapinyades han 
estat marcades amb anelles especials per a 
quiròpters collocades a l'avantbraç. S'han 
emprat anelles de dues mides en funció de la 
grandària de l'espècie a marcar: les de mida 
petita (2,8 mm de diàmetre) per a M. capac- 
cinii i les de mida gran (3.5 mm de diàme- 
tre) per a M. schreibersii, M. myotis i R. 
ferrumequinum. La planificació de les cam- 
panyes d'anellament i l'acurat seguiment de 
les colònies ha possibilitat llevar les anelles 

a aquells individus que els hi ocasionava 
molésties. Totes les ratapinyades anellades 
han estat amollades poc temps després de la 
seva captura. Deu refugis més, tots ells 
situats a Menorca, han estat explorats de 
forma puntual per obtenir informació com- 
plementária sobre els moviments estacio- 
nals. 


Resultats 


Distribució 

S'han prospectat unes 400 localitats 
diferents i s'ha observat 16 espécies de rata- 
pinyades a les Illes Balears (Taula 1). A 
més, s'han obtingut dades que semblen indi- 
car la preséncia de Nyctalus lasiopterus a 
Mallorca i probablement a Eivissa. Els 
resultats obtinguts confirmen la presència 
de Nyctalus leisleri i Pipistrellus pygmaeus 
a Mallorca i cita per primera vegada: N. leis- 


leri a Menorca i Eivissa, P. pygmaeus a 
Menorca i P. pipistrellus, Pipistrellus kuhlii, 
N. leisleri, M. capaccinii, Barbastella bar- 
bastellus i Tadarida teniotis a sa Dragonera. 
La major diversitat d'espècies s'ha observat 
a Mallorca. La taula 1 mostra, per cada illa 
Balear, les espècies observades i la freqüén- 
cia de citacions de cadascuna d'elles. Les 
freqiiéncies han estat calculades sense 
incloure les citacions de restes òssies, ja que 
era difícil determinar sí les restes eren molt 
antigues o relativament recents. Les Figs. 1- 
9 corresponen als mapes de distribució de 
les diferents espècies de ratapinyades. Les 
prospeccions efectuades durant l'estiu a 
l'arxipèlag de Cabrera no han permès trobar 
cap colònia de M. schreibersii però han pos- 
sibilitat obtenir informació sobre les carac- 
terístiques geomorfològiques i ambientals 
de les illes. Així l'arxipèlag és propici a la 
presència de ratapinyades fissurícoles que 
es refugiin en els penyals de vora de la mar. 















































Fig. 1. Mapa de distribució de Pipistrellus pipistrellus € / Pipistrellus pygmaeus W. En gris citacions sols com- 
provades abans de 1993. En negre citacions verificades després de 1993. 

Fig. I. Records distribution of Pipistrellus pipistrellus € / Pipistrellus pygmaeus M. In grey verified records before 
1993. In black verified records after 1993. 

Fig. 2. Mapa de distribució de Pipistrellus kuhlii € / Hypsugo savii Wl. En gris citacions sols comprovades abans 
de 1993. En negre citacions verificades després de 1993. 

Fig. 2. Records distribution of Pipistrellus kuhlii € / Hypsugo savii Wl. In grey verified records before 1993. In 
black verified records after 1993. 

Fig. 3. Mapa de distribució de Plecotus austriacus  / Eptesicus serotinus MW. En gris citacions sols comprovades 
abans de 1993. En negre citacions verificades després de 1993. 

Fig. 3. Records distribution of Plecotus austriacus € / Eptesicus serotinus lil. In grey verified records before 1993. 
In black verified records after 1993. 

Fig. 4. Mapa de distribució de Myotis capaccinii € / Myotis nattereri MW. En gris citacions sols comprovades abans 
de 1993. En negre citacions verificades després de 1993. 

Fig. 4. Records distribution of Myotis capaccinii € / Myotis nattereri W. Jn grey verified records before 1993. In 
black verified records after 1993. 









































Fig. 5. Mapa de distribució de Myotis myotis € / Myotis emarginatus W. En gris citacions sols comprovades abans 
de 1993. En negre citacions verificades després de 1993. 

Fig. 5. Records distribution of Myotis myotis € / Myotis emarginatus W. Jn grey verified records before 1993. In 
black verified records after 1993. 

Fig. 6. Mapa de distribució de Nyctalus! leisleri O / Barbastella barbastellus Wi. En gris citacions sols comprovadas 
abans de 1993. En negre citacions verificades després de 1993. 


Fig. 6 Records distribution of Nyctalus leisleri @ / Barbastella barbastellus ll. In grey verified records before 1993. 
In black verified records after 1993. 







































































Fig. 7. Mapa de distribució de Miniopterus schreibersii. En gris citacions sols comprovades abans de 1993. En 
negre citacions verificades després de 1993. 


Fig. 7. Records distribution of Miniopterus schreibersii. In grey verified records before 1993. In black verifi ed 
records after 1993. 

Fig. 8. Mapa de distribució de Rhinolophus hipposideros € /Rhinolophus ferrumequinum W. En gris citacions sols 
comprovades abans de 1993. En negre citacions verificades després de 1993. 

Fig. 8. Records distribution of Rhinolophus hipposideros € /Rhinolophus ferrumequinum W. In grey verified 
records before 1993. In black verified records after 1993. 








































































































Fig. 9. Mapa de distribució de Tadarida teniotis. En gris citacions sols comprovades abans de 1993. En negre cita- 
cions verificades després de 1993. 

Fig. 9. Records distribution of Tadarida teniotis. In grey verified records before 1993. In black verified records after 
1993. l 

Taula 1. Ratapinyades observades a les Illes Balears i citacions per illa. 
Table 1. Bats observed in the Balearic Islands and citations by island. 








TOTAL MALLORCA MENORCA EIVISSA FORMENTERA CABRERA DRAGONE 
Espècie, nom comú % N° Cites % N° Cites % N° Cites % — NP Cites % N? Cites % N° Cites % N? Cites 
Bb, rat. de bosc 0,73 6 0,45 2 0,00 0,00 1,59 2 0,00 3,45 2 
Mc, rat.de peus grans 1,83 15 2,03 9 3,97 5 0,00 0,00 0,00 1,72 1 
ey 061 5 000 3,97 5 0,00 0,00 0,00 0,00 
Mm, rat.de morro llarg 1,10 9 2,03 9 0,00 0,00 0,00 0,00 0,00 
Mn, rat. de Natterer 1,10 9 1,13 5 2,38 3 1,72 1 0,00 0,00 0,00 
NI, noctul petit 9,04 74 15,09 67 0,79 1 6,90 4 0,00 0,00 3,45 2 
Pk, rat. de vores clares 15,75 129 21,62 96 14,29 18 8,62 5 6,35 8 0,00 3,45 2 
Pp, rat. comuna 36,39 298 45,95 204 3,97 5 25,86 15 47,62 60 0,00 24,14 14 
Ppy, rat. soprana 1,71 14 2,70 12 1,59 2 0,00 0,00 0,00 0,00 
Hs, rat, muntanyenca 3,91 32 3,83 17 1,59 2 3,45 2 5,56 7 28,57 2 3,45 2 
Es, rat. dels porxos 0,73 6 1,35 6 0,00 0,00 0,00 0,00 0,00 
Pa, orellut meridional 2,44 20 0,68 3 1,59 2 1,72 1 7,94 10 28,57 2 3,45 2 
Ms, rat. de cova 1,95 16 1,80 8 5,56 7 0,00 0,00 14,29 1 0,00 
Rf, rat. gran de ferradura. 7,94 65 1,80 4 8 40,48 51 0,00 4,16 6 0,00 0,00 
Eagal ponia op 574 47 583 17 1190 — 15 17,24 10 — 397 5 0,00 0,00 
Tt, rat. de coa llarga 18,07 148 12,39 55 7,94 10 34,48 20 22,22 28 28,57 2 56,90 33 

893 518 126 58 126 7 58 





Bb, Barbastella barbastellus, Mc, Myotis capaccinii; Me, Myotis emarginata ; Mm, Myotis myotis ; Mn, Myotis nattereri ; Nl, Nyctalus leisleri; Pk, Pipistrellus 
kuhlii; Pp, Pipistrellus pipistrellus; Ppy, Pipistrellus pygmaeus; Hs, Hypsugo savii; Es, Eptesicus serotinus; Pa, Plecotus austriacus, Ms, Miniopterus schreibersii; 
Rf, Rhinolophus ferrumequinum; Rh, Rhinolophus hipposideros; Tt, Tadarida teniotis; rat, ratapinyada. 

Ocupació anual de cavitats mallorquines 

La cova de sa Guitarreta allotja una 
colónia de reproducció de 249 (234 — 264) 
M. myotis, 189 (180 — 198) M. schreibersii i 
33 (24 — 42) M. capaccinii. D'altra banda, 
darrerament s'ha comprovat la presència a 
la cova de Myotis nattereri, espècie que no 
s'havia observat abans de 2005. Les prime- 
res ratapinyades en arribar a la cavitat, a 
principis d'abril i segons les variacions 
meteorològiques anuals, són M. schreibersii 
i M. capaccinii. A mitjans d'abril arriba M. 
myotis. Les colònies de reproducció de M. 
schreibersii i M. myotis estan situades al 
sostre de la cova separades per pocs metres 
una de l'altra. Els M. capaccinii estan 
situats entre la colònia de M. schreibersii. 
Els parts es solen produir el mes de juny. Els 
juvenils inicien el vol a les 5 o 6 setmanes 
després del naixement (Serra-Cobo, 1989). 
Les ratapinyades comencen a abandonar la 
cova a primers d'agost (Taula 2). Com a 
conseqüència del present estudi i per tal de 
preservar la colónia, la Conselleria de Medi 
Ambient va limitar l'accés de la gent al refu- 
gi, collocant una reixa amb barrots horit- 
zontals que permetés el pas de les ratapi- 
nyades. 

Des de la primavera fins la tardor, la 
cova de ses Ratapinyades allotja una colónia 
pluriespecífica d'uns 672 (440-905) M. 
myotis, 117 (67-167) M. schreibersii, 59 
(33-84) M. capaccinii, 41 (23-59) M. natte- 
reri, 15 (8-21) Rhinolophus ferrumequinum 
i 6 (3-8) Rhinolophus hipposideros. M. myo- 
tis i M. nattereri arriben a la cova a principis 
o mitjans d'abril, poc després arriben M. 
schreirbersii, M. capaccinii 1 R. ferrumequi- 
num. Els R. hipposideros presents a la cova 
solen ser mascles que es refugien aillada- 
ment durant l'any. S’ha observat que totes 
les espécies, excepte R. hipposideros, es 
reprodueixen a la cova. El període de parts 
es produeix de mitjans de maig a finals de 


juny, essent R. ferrumequinum la primera 
espécie en criar. Les ratapinyades comencen 
a abandonar el refugi a finals d'estiu (Taula 
2). No s'ha pogut obtenir informació sobre 
l'ocupació durant el període hivernal degut 
a la dificultat que presenta l'exploració de la 
cova. Com a conseqüència del present estu- 
di, la Conselleria de Medi Ambient també 
ha limitat l'accés de la gent a l'interior de la 
cova. 

La cova de Sant Marti és una petita cavi- 
tat que allotja durant la primavera i la tardor 
una colònia pluriespecífica d'uns 85 (72-99) 
M. capaccinii, 132 (107-158) M. myotis, 
alguns M. schreibersii i esporàdicament s'hi 
refugia R. ferrumequinum. Durant l'estiu 
aquest refugi pot allotjar algun quirópter, la 
major part mascles (Taula 2). 

La cova de can Sion refugia durant la 
primavera i la tardor una colónia d'uns 242 
(236-247) M. schreibersii, 208 (203-212) 
M. capaccinii i 6 (2-10) M. myotis. La major 
part dels quirópters abandona la cova a 
finals de primavera. Durant l'estiu allotja 
alguns individus, la majoria mascles. Les 
ratapinyades arriben al refugi a finals d'es- 
tiu (Taula 2). 


Ocupació anual de cavitats menorquines 

El Complex dets Conductes són petites 
cavitats situades a la vora de la mar que 
allotgen colónies de cria d'uns 60 R. ferru- 
mequinum i un nombre indeterminat de M. 
emarginata (Taula 2). 

La cova d'en Curt és un refugi d'hiver- 
nada que allotjava 2.244 (2152-2335) M. 
schreibersii, uns 20 M. capaccinii i ocasio- 
nalment un o dos R. ferrumequinum. 
Malauradament, el febrer de 2003 es va pro- 
duir una mortalitat del 8596 de la colónia 
degut a la inundació total i sobtada de la 
cova com a conseqüéncia d'una pluja 
torrencial. A finals de tardor, i segons les 
variacions meteorológiques anuals, les 

Taula 2. Dates de permanencia de les ratespinyades a algunes de les coves de les Balears. 
Table 2. Dates of bats permanence in some Balearics caves. 





Gener Febrer Març Abril 


Maig 


Juny Juliol Agost Set Octub Nov Des 





Cova de sa Guitarreta 





M. schreibersii 
M. capaceinii 


M. myotis 


Cova Ratapinyades 





M. schreibersii 
M. capaccini 
M. myotis 


R. ferrumequinum 














Cova de Son Sant Martí 





M. schreibersii 
M. capaccinii 


M. myotis 





Cova de can Sion 








M. schreibersii 


M. capaccinii 


M. myotis 


Complex Conductes 





R. ferrumequinum 


Cova d'en Curt 











M. schreibersii 


M. capaccinii 


Cova Murada-Llarga 





M. schreibersii 
M. capaccinii 


R. ferrumequinum 


Cova Polida 








M. schreibersii SEE 
M. capaccinii A 


R. ferrumequinum 


femelles i els joves de l'any de M. schrei- 
bersii arriben a la cova d'en Curt. A finals 
d'hivern són els mascles els primers en 
abandonar el refugi (Serra-Cobo et al., 
1998). La cova allotja durant l'hivern la 
majoria de M. schreibersii de Menorca. 


Durant l'estiu s'hi pot refugiar una petita 
colónia formada majoritàriament per mas- 
cles (Taula 2). 

Les coves Murada 1i Llarga estan separa- 
des per pocs metres de distància i els quiróp- 
ters canvien molt freqüentment d'una a l'al- 

tra. La cova Murada allotja una agrupació 
d'hivernada d'uns 63 (22-104) R. ferrume- 
quinum. També és utilitzada per M. schrei- 
bersii com a refugi ocasional d'hivern 
durant curts períodes de temps i com a refu- 
gi equinoccial de primavera i tardor. La cova 
Llarga allotja una colónia de reproducció 
d'uns 158 (83-233) R. ferrumequinum i un 
nombre indeterminat de Myotis emarginata 
(Taula 2). 

La cova Polida pot allotjar durant tot 
l'any algun R. ferrumequinum. En el decurs 
de la primavera i a finals d'estiu serveix de 
refugi de pas, durant pocs dies, per a un 
nombre indeterminat de M. schreibersii i M. 
capaccinii. 


Desplacaments estacionals 

La Taula 3. mostra el nombre d'individus 
anellats i recapturats, el percentatge d'indi- 
vidus que s'ha comprovat han canviat de 
refugi i la taxa de recaptura de cada espécie 
durant el període 1996-2006. La taxa de 
recaptura de M. myotis ha estat relativament 
elevada (26,32 96, Taula 3). Sols tres dels M. 
myotis anellats a sa Guitarreta s'ha compro- 
vat que s'hagin desplagat vers la cova de ses 
Ratapinyades (els refugis estan separats per 
una distància aproximada de 35 km) i un 
d'aquests individus va retornar a sa 
Guitarreta. No s’ha verificat cap desplaga- 
ment de M. myotis anellat a ses 
Ratapinyades vers la colónia de sa 
Guitarreta (Amengual ef al, en premsa) 
(Fig. 10). 

La taxa de recaptura de M. schreibersii ha 
estat la més elevada de les quatre espécies 
estudiades (40,29 %, Taula 3) i el percentat- 
ge d'individus recapturats que han canviat de 
refugi també ha estat relativament elevat 
(22,53 96). S'ha comprovat 8 i 4 trajectes 
diferents de M. schreibersii a Menorca i 
Mallorca, respectivament, i 2 trajectes més 


entre illes (Fig. 10). Un M. schreibersii ane- 
llat a la cova de ses Ratapinyades es va des- 
plagar cap a la cova de can Sion per després 
prosseguir el desplaçament fins a la cova 
d'en Curt a Menorca (la distància en línia 
recta entre la cova de can Sion i la cova d'en 
Curt és de 86 km) (Amengual et al., en prem- 
sa) (Fig. 10). 

La taxa de recaptura de M. capaccinii ha 
estat relativament baixa (8,11 96, mentre que 
el percentatge d'individus recapturats que 
han canviat de refugi és relativament elevat 
(33,33 %, Taula 3). S'ha verificat 3 trajectes 
diferents per a l'espècie (Fig. 10). El des- 
plaçament més important el va realitzar una 
femella de M. capaccinii anellada a la cova 
d'en Curt a Menorca que va ser recapturada 
un mes i mig més tard a la cova mallorqui- 
na de ses Ratapinyades. És la primera vega- 
da que es comprova el desplaçament esta- 
cional de M. schreibersii i M. capaccinii 
entre dues illes de l'arxipèlag Balear 
(Amengual et al., en premsa). Els resultats 
mostren que no hi ha aillament poblacional 
entre les colònies menorquines i mallorqui- 
nes de M. schreibersii i M. capaccinii. 

R. ferrumequinum efectua desplaga- 
ments més curts i irregulars que M. schrei- 
bersii. S'han comprovat 7 trajectes diferents 
a Menorca (Fig. 11). 

L'estudi ha permés obtenir dades de lon- 
gevitat de M. myotis a Mallorca. En aquest 
sentit, el 2004 es varen recapturar 3 M. myo- 
tis anellats el 1996, els quals tenien com a 
mínim 8 anys d'edat i el 2006 s'ha recaptu- 
rat un M. myotis anellat l'any 1997, el qual 
tenia com a mínim 9 anys. 


Discussió 
L'estudi sobre la distribució de les espè- 


cies de quiròpters a les Illes Balears és enca- 
ra parcial i manca major esforç prospectiu 

MALLORCA 


MENORCA 


Mar Mediterrani 


MALLORCA 


Mar Mediterrani 





Fig. 10. Moviments estacionals de ratapinyades de colónies mallorquines. Els punts negres indiquen refugis on s'al- 
lotja Miniopterus schreibersii, Myotis capaccinii i M. myotis. Els punts grisos indiquen la presència de R. fer- 
rumequinum. A. Moviments estacionals de M. schreibersii. B. Moviments estacionals de M. myotis (color gris) i 
M. capaccinii (color negre). 

Fig 10. Seasonal movements of Majorcan bats colonies. The black points indicate refuges where lodges. 
Miniopterus schreibersii, Myotis capaccinii and M. myotis. The gray points indicate the presence of R. ferrume- 
quinum. A. Seasonal movements of M. schreibersii. B. Seasonal movements of M. myotis (gray) i M. capaccinil 


(black). 

Fig. 11. Moviments estacionals de ratapinyades de colónies menorquines. A. Moviments estacionals M. schreiber- 
sii. Els punts grisos són refugis on també s’hi allotja M. capaccinii. B. Moviments estacionals de R. ferrumequinum. 
Fig. LI. Seasonal movements of Minorcan bats colonies. A. Seasonal movements of M. schreibersii. The gray points 
indicate refuges where also lodges M. capaccinii. B. Seasonal movements of R. ferrumequinum. 

especialment a les illes d'Eivissa i de 
Cabrera. Aixó no obstant, les dades obtingu- 
des fins ara ja indiquen algunes característi- 
ques faunístiques destacables. Existeixen 
diferéncies en la composició de les comuni- 
tats de ratapinyades de cada illa, ja sigui en 
les espécies presents com en la freqüéncia 
de cadascuna d'elles. Així per exemple, 
l'espècie més freqüent a Mallorca és P. 
pipistrellus, la qual es refugia tant a cons- 
truccions humanes com a escletxes de 
roques i forats dels arbres. No succeeix el 
mateix a Sa Dragonera on l'espécie predo- 
minant és T. teniotis, ratapinyada fissurícola 
que troba en els penyals de l'illa un lloc 
adient per refugiar-se. R. ferrumequinum és 
molt més freqüent a Menorca que a 
Mallorca on es refugia ja sigui a cavitats 


naturals com a mines i soterranis. Les coló-* 


nies de M. myotis sols s'han observat a 
Mallorca, sí bé han estat presents en altres 
illes com ho han mostrat els treballs realit- 
zats per Alcover (2003). En alguns casos 
l'abséncia d'algunes espécies en una illa 
concreta sembla ser deguda a un procés 
d'extinció (Alcover i Muntaner, 1986, 
Alcover, 2003), en el que a més a més de la 
possible incidència humana s'hi podrien 
haver afegit fenòmens d'exclusió competiti- 
va entre espècies de ratapinyades (Begon ef 
al., 1988). Igualment, és interessant destacar 
l'abundància i l'elevada freqüència que pre- 
senta P. kuhlii a Menorca i Mallorca, espe- 
cialment a la primera illa on la freqüència és 
major que la de P. pipistrellus. Mallorca és 
l'illa que ofereix major diversitat d'am- 
bients per a les ratapinyades i, per tant, no és 
estrany que presenti major nombre d'espè- 
cies (Taula 1). Pel que fa referència a l'ar- 
xipèlag de Cabrera, cal destacar l'abandona- 
ment de la cova des Burrí, per causes desco- 
negudes, per part de la colònia de M. schrei- 
bersii. Tenint en compte la capacitat que té 
l'espècie per volar sobre la mar, la colonia 


de M. schreibersii de Cabrera havia d'estar 
relacionada amb les agrupacions meridio- 
nals mallorquines. Els abundants penyals de 
Cabrera que hi ha vora de la mar fan pre- 
veure que una de les espècies predominants 
a l'illa ha de ser T. teniotis. 

Les ratapinyades tenen diferents requi- 
sits segons sigui l'estació de l'any, fet que 
comporta que moltes espècies canviin de 
refugi. En aquest sentit existeix una estreta 
relació entre les característiques morfològi- 
ques i ambientals del refugi i de l'entorn on 
aquest està situat i el cicle de vida i els 
requeriments ecològics de cada espècie. Es 
distingeixen tres categories d'espècies 
segons siguin els seus desplaçaments esta- 
cionals: hi ha quiròpters sedentaris, com per 
exemple R. ferrumequinum, que es solen 
desplaçar entre localitats relativament pro- 
peres les unes amb les altres i, per tant, rea- 
litzen desplaçaments anuals curts, altres 
ratapinyades, com per exemple M. schrei- 
bersii, poden realitzar desplaçaments esta- 
cionals regionals de diversos centenars de 
kilómetres (Serra-Cobo et al., 1998), i final- 
ment, hi ha espècies migrants de llargues 
distàncies que poden recórrer més de 1.500 
km, com per exemple Nyctalus leisleri 
(Hutterer et al., 2005). Aquest estudi analit- 
za els desplaçaments d'espècies sedentàries 
i migrants regionals i aporta les primeres 
dades de moviments estacionals de ratapin- 
yades per a les Illes Balears. 

Els desplaçaments de R. ferrumequinum 
i M. myotis comprovats són de molt curta 
distància, però il-lustren la dinámica anual 
de les dues espècies. Les coves Murada- 
Llarga i el Complex dets Conductes allotgen 
des de finals de primavera i durant l'estiu 
bona part dels R. ferrumequinum de la mei- 
tat meridional de Menorca, característica 
summament important a tenir en compte en 
la gestió de l'espècie. Una part de les colò- 
nies de R. ferrumequinum de les coves 

Murada-Llarga i del Complex dets Con- 
ductes es distribueixen a finals d'estiu en 
petits grups o isoladament vers un nombre 
relativament elevat de cavitats menorquines 
situades principalment al sector sud de l'i- 
lla. Aixó no obstant, no totes les ratapinya- 
des abandonen la cova Murada després del 
període de reproducció, una colónia de rata- 
pinyades grans de ferradura relativament 
nombrosa es sol refugiar en aquesta cova 
des de la tardor fins la primavera (Taula 2). 
Pel que fa referéncia a M. myotis és una 
espécie molt fidel als seus refugis de repro- 
ducció. Així ho mostra l'escàs intercanvi 
entre la cova de ses Ratapinyades i la cova 
de sa Guitarreta, malgrat estar situades a 
relativament pocs quilòmetres de distància 
(35 km en línia recta). La cova de ses 
Ratapinyades agrupa la major colònia de M. 
myotis coneguda a Mallorca i és un dels 
refugis quiropterològics amb major valor 
ecològic de les Illes Balears. 

Els M. schreibersii de Mallorca i 
Menorca es comporten com a migrants 
regionals, sí bé els seus desplaçaments solen 
ser més curts i no segueixen patrons tant 
definits com els realitzats en el continent 
europeu (Serra-Cobo et al., 1998). Això és 
degut a les distàncies relativament curtes que 
hi ha entre els refugis d'una mateixa illa que 
els permet canviar amb facilitat d'una cavitat 
a l'altra. Això no obstant, s'ha comprovat 
que alguns individus realitzen desplaça- 
ments superiors als 100 km i són capaços de 
volar sobre la mar i canviar d'illa. Hi ha 
femelles que es reprodueixen a la cova 
mallorquina de ses Ratapinyades que es des- 
placen primer vers l'extrem septentrional de 
la Serra de Tramuntana i posteriorment 
migren vers la costa meridional menorquina, 
per hivernar a la cova d'en Curt (Fig. 10). El 
barranc d'Algendar és important en aquest 
desplaçament, ja que ofereix cavitats equi- 
noccials de pas en les que els M. schreibersii 


reposen i troben abundants recursos tròfics 
abans d'anar a hivernar a la cova d'en Curt. 
La comprovació d'intercanvi d'individus 
entre les poblacions de M. schreibersii de 
Menorca i Mallorca, així com determinar 
quins són els refugis intermedis utilitzats en 
aquest intercanvi, és una nova aportació del 
present estudi. 

Els exemplars de M. schreibersii de la 
cova d'en Curt abandonen la cavitat a finals 
d'hivern. La majoria es desplacen vers la 
cova Murada, on romanen algunes setma- 
nes, i després segueixen el barranc 
d'Algendar cap a la costa sud des d'on es 
distribueixen per les cavitats dels barrancs. 
Un petit grup de ratapinyades (fins ara no ha 
estat possible quantificar-lo) es desplaça 
vers les costes septentrionals mallorquines. 
És important destacar la gran importància 
ecològica que tenen els barrancs menor- 
quins per a les poblacions de quiròpters, en 
especial el barranc d'Algendar, que ofereix 
nombrosos refugis i recursos tròfics durant 
tot l'any. 

Menys coneguts són els desplaçaments 
estacionals dels M. schreibersii de Mallorca. 
La gran quantitat de cavitats que hi ha a l'i- 
lla i l'actual abandonament d'algunes de les 
coves en les que es refugiava l'espècie, han 
dificultat el seguiment de M. schreibersii a 
Mallorca. Una fracció de la colònia que es 
reprodueix a la cova de ses Ratapinyades es 
desplaça a finals d'estiu vers la cova de can 
Sion. En aquesta darrera cavitat es queda 
durant la tardor i probablement és on les 
ratapinyades s'aparellen. La colònia de la 
cova de can Sion ha d'estar molt relaciona- 
da amb l'agrupació de la propera cova 
Moreia, situada, també, a la Serra de 
Tramuntana. Les ratapinyades tornen a fre- 
qúentar la cova de can Sion a principis de 
primavera, per desplaçar-se de nou a la cova 
de ses Ratapinyades. 

M. capaccinii també es comporta com a 

Sp* NA? 1° 9 3* 





M.s. 1432 28,49 9,71 1,75 
M.c. 148 7,43 0,68 0 

M.m. 1216 1743 6,17 1,81 
Rf 276 19,57 0,36 


2,90 





4 58 RCR" TR! 
0,35 0 22,53% 40,29% 
0 0 33,33% 811% 
0,82 0,08 094% 26,32% 

0 0 952% 22,83% 


Taula 3. Resultats de les campanyes d'anellaments realitzades. ?Sp = Espècies anellades: M.s., M. schreibersii; 
M.c., M. capaccinii; M.m., M. myotis; R.f., R. ferrumequinum. DNA = Nombre d'individus anellats. e da, €3, fa 
i 85 = Percentatge d'individus recapturats en una, dues, tres, quatre o cinc ocasions. 


hgRCR = Percentatge d'individus recapturats que han canviat de refugi. WTR = Taxa de recaptura. 


Table 3. Results of the made ringed campaign. “Sp = Ringed species: M.s., M. schreibersii; M.c., M. capaccinii; 
M.m., M. myotis; R.f., R. ferrumequinum. DNA = Number of individuals ringed. “1, da es f4j 85 = Percentage 


of individuals recoveries in one, two, four o five occasions. ARCR = Percentage of individuals recoveries that they 


have changed of refuge. ITR = Rate of recovery. 


migrant regional a les Illes Balears. És una 
espécie que presenta forga mobilitat entre 
refugis, com ho indica l'elevat percentatge 
d'individus que han canviat de refugi (Taula 
3). Les dades aportades en el present estudi 
sobre els desplacaments estacionals de M. 
capaccinii són especialment rellevants. En 
primer lloc, per aportar dades sobre una 
espécie relativament poc estudiada arreu i, 
en segon lloc, per comprovar, per primer 
cop, que l'espécie és capag d'orientar-se i 
volar sobre la mar per canviar d'illa. 

